钦定古今图书集成/明伦汇编/闺媛典/第060卷 > 周镒妻潘氏
## 钦定古今图书集成/明伦汇编/闺媛典/第060卷 > 周镒妻潘氏

按《金乡县志》：“潘氏，诸生周镒妻。少敏慧，从父少司寇
受女训诸书，旁及星数，亦皆通晓。及笄归，镒克持妇
道。镒有脾证，氏从任城延医，脱簪珥为资，每朔望焚
香吁天，不茹荤者三年。镒病急，氏见势危殆，绝食数
日，阅星书，谓己命应克夫，屡欲自裁，家人环泣相劝，
氏唯唯，阳为勉从，寻自引决，镒亦随死。事闻，台使者”
旌之。